8. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.78048 της 17 Σεπτ./16 Οκτ. 1959 Περί υπαγωγής της πληρωμής ενίων υποχρεωτικών δαπανών των Δήμων και Κοινοτήτων εις τας διατάξεις του άρθρ.38 του από 15.6.1959 Β.Δ/τος «περί οικονομικής διοικήσεως και λογιστικού των Δήμων και Κοινοτήτων». Έχοντες υπ’ όψιν τας διατάξεις των άρθρ.39 και 87 του από 17.5./15.6.1959 Β.Δ/τος «περί οικονομικής διοικήσεως και λογιστικού των δήμων και κοινοτήτων» ως και την ανάγκην παροχής ευχερείας εις τους δημοτικούς και κοινοτικούς Ταμίας δια την ταχείαν και άμεσον πληρωμήν ενίων υποχρεωτικών δαπανών των δήμων και κοινοτήτων, αποφασίζομεν: Εγκρίνομεν την υπαγωγήν εις τας διατάξεις του άρθρ.38 του προμνησθέντος Β.Δ/τος της πληρωμής των κάτωθι υποχρεωτικών δαπανών των Δήμων και Κοινοτήτων: 1.Των εκάστοτε ληξιπροθέσμων τοκοχρεωλυτικών δόσεων εκ συνομολογηθέντων υπ’ αυτών εν γένει δανείων. 2.Των αποδοχών των βοηθών Ταμείου και των προσωρινών δημοτικών και κοινοτικών εισπρακτόρων. 3.Των αποδοχών των παρά τω Υπουργείω τούτω και ταις Νομαρχίαις απεσπασμένων, δυνάμει των διατάξεων του άρθρ.5 του Νόμ.2264/1952 τακτικών και ημερομισθίων δημοτικών και κοινοτικών υπαλλήλων. 4.Της υπέρ του Ταμείου Ασφαλίσεως Δημοτικών και Κοινοτικών Υπαλλήλων (Τ.Α.Δ.Κ.Υ.) υποχρεωτικής εισφοράς των δήμων και κοινοτήτων (άρθρ.3 Νόμ.1726/1951, ως συνεπληρώθη υπό της παρ.1 του άρθρ.30 του Νόμ.2262/1952 και της παρ.2 του άρθρ.9 του Ν.Δ.1894/1958. 5.Της υπέρ του Κλάδου Ασθενείας των Δημοτικών και Κοινοτικών Υπαλλήλων εργοδοτικής εισφοράς των υποχρέων δήμων και κοινοτήτων (άρθρ.4 παρ.β΄του από 13.12.48 Β.Δ/τος). 6.Της υπέρ της τεχνικής υπηρεσίας Δήμων και Κοινοτήτων (Τ.Υ.Δ.Κ.) ετησίας υποχρεωτικής εισφοράς των Δήμων και Κοινοτήτων. Δια της υπ’αριθ.115503/59 της 8 Ιαν./1 Μαρτ. 1960 αποφ. Υπ. Εσωτερικών υπήχθη εις τας διατάξεις του αυτού άρθρ.38 ως ανωτέρω, η πληρωμή και των κάτωθι υποχρεωτικών δαπανών των δήμων και κοινοτήτων. 1.Της υπέρ του Δημοσίου κρατήσεως 0,50% επί των εισπραττομένων εσόδων των δήμων και κοινοτήτων (άρθρ.80 Β.Δ.20.10.1958) δια την υπό των Δημοσίων Ταμείων διεξαγωγήν της ταμιακής υπηρεσίας αυτών. 2.Των υπέρ των Συνδέσμων Δήμων και Κοινοτήτων ετησίων υποχρεωτικών εισφορών των μελών αυτών δήμων και κοινοτήτων. Ομοίως δια της υπ’αριθ.44182 της 6/26 Μαΐου 1961 αποφ. Υπ. Εσωτερικών (ΦΕΚ Β΄168) ενεκρίθη η υπαγωγή της καταβολής της ετησίας υποχρεωτικής εισφοράς των δήμων και κοινοτήτων υπέρ των Ενώσεων αυτών εις τας διατάξεις του άρθρ.38 του από 175-/15.6.59 Β.Δ/τος περί οικονομικής διοικήσεως και λογιστικού των δήμων και κοινοτήτων». Επίσης δια της υπ’ αριθ. 68645 της 17/31 Ιουλ. 1961 αποφ. Υπ. Εσωτερικών (ΦΕΚ Β΄262) ενεκρίθη η υπαγωγή της πληρωμής της δαπάνης ηλεκτροφωτισμού των δήμων και κοινοτήτων εις τας διατάξεις του άρθρ.38 του από 17.5./15.6.59 Β.Δ/τος «περί οικονομικής διοικήσεως και λογιστικού των δήμων και κοινοτήτων». Δια της υπ’ αριθ.75971 της 9 Αυγ./2 Σεπτ. 1961 ομοίας (ΦΕΚ Β΄295) ενεκρίθη η υπαγωγή της καταβολής των υπέρ του Κλάδου Συντάξεων Κοινοτικών υπαλλήλων υποχρεωτικών εισφορών των Κοινοτήτων εις τας διατάξεις του άρθρ.38 του από 17.5./15.6.59 Β.Δ/τος «περί οικονομικής διοικήσεως και λογιστικού των δήμων και κοινοτήτων». Δια της υπ’ αριθ.25565/1051 της 2 Απρ./3 Μαΐου 1974(ΦΕΚ Β΄462) ενεκρίθη η υπαγωγή της πληρωμής των δαπανών προμηθειών υγρών καυσίμων, ανταλλακτικών αυτοκινήτων και τροφίμων δια παιδικάς κατασκηνώσεις και βρεφικούς σταθμούς, αποκλειστικώς των Δήμων των εχόντων ιδίαν ταμιακήν υπηρεσίαν, εις τας διατάξεις του άρθρ.38 Β.Δ. της 17 Μαΐου/15 Ιουν. 1959 (ανωτ.αριθ.7). 